Diari Oficial de la Generalitat Valenciana


Sumari del DOGV 4171, del 18-01-2002 (2002/15)

Notificació al senyor Francisco de Borja Ruiz Luque. Expedient número S-2000/0383.
----------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/15


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Francisco de Borja Ruiz Luque. Expedient número S-2000/0383. [2002/F15]
  
De conformitat amb allò acordat per aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es procedeix a notificar l'interessat de la sanció dictada en l'expedient sancionador que ha tramitat el Servei d'Espectacles de la Conselleria de Justícia i Administracions Públiques.
  
1. Expedient de multes S-2000/0383. Sanció de data 23 d'octubre de 2001, dictada pel director general d'Interior, per la qual s'acorda imposar al senyor Francisco de Borja Ruiz Luque, amb últim domicili conegut a Finca Torrete, de Torre Miguel Sesmero (Badajoz), una sanció de 25.000 pessetes (150,25 euros), ja que el dia 21 de juny de 2000, sent les 21.40 hores, en comprovar-se que els cavalls dels picadors de la correguda que se celebrava, aqueixa vesprada, a la Plaça de Bous d'Alacant, portaven els dos ulls tapats, es va advertir als picadors de l'obligatorietat que els cavalls portaren l'ull esquerre destapat, segons el que disposa l'article 72.2 del Reglament Taurí. Quan van iniciar l'entrada, es va verificar l'incompliment de l'advertència, se'ls va reiterar l'ordre reglamentària i s'hi van negar rotundament a complir-la. Infringiren amb això l'article 15.s) de la Llei 10/1991, de 4 d'abril, sobre potestats administratives en matèria d'espectacles taurins.
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present resolució, que no esgota la via administrativa, podran les persones interessades interposar recurs d'alçada en el termini d'un mes, comptador des de l'endemà de la notificació, davant de l'òrgan superior jeràrquic d'aquell que la va dictar, el conseller de Justícia i Administracions Públiques, de conformitat amb el que estableix l'article 107.1, en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999. Tot això sense perjudici que s'utilitze qualsevol altra via que es considere oportuna.
  
En el cas que no faça ús del seu dret a recórrer, en el termini anteriorment indicat, haurà de fer efectiva la multa, utilitzant els impresos a recollir en aquestes oficines, passeig del Doctor Gadea núm.10, 03210 Alacant, en qualsevol de les entitats col·laboradores que en el citat imprés consten, de conformitat amb el que estableix el Decret 105/1992, de 6 de juliol, sobre Recaptació de Taxes, Preus Públics i Sancions de la Generalitat Valenciana, i l'Ordre de 26 de febrer de 1993, la qual desenvolupa l'al·ludit decret, i trametre a les referides oficines l'exemplar corresponent de l'administració.
  
A més, se li adverteix que, si no l'abona en el període voluntari esmentat, es procedirà sense més tràmit a l'exacció per via executiva.
  
I perquè valga de notificació a l'interessat mencionat, s'expedeix el present edicte.